b'\n_START_ARTICLE_\nFloruit\n_START_PARAGRAPH_\nFloruit (eng. izgovor: \xcb\x88fl\xc9\x94\xc9\x99rj\xca\x89.\xc9\xaat , IPA-en: \xcb\x88fl\xc9\x92r\xca\x89.\xc9\xaat ), kratica fl. (ponekad flor.), latinski je glagol koji zna\xc4\x8di "cvao", "cvjetao". Ozna\xc4\x8dava razdoblje kad je netko ili ne\xc5\xa1to (osoba, \xc5\xa1kola, pokret, vrsta) bilo aktivno. Razni jezici ga koriste kao imenicu da bi se ozna\xc4\x8dilo vrijeme kad je ne\xc5\xa1to "bilo u cvatu", "cvalo". Obi\xc4\x8dno se upotrebljava u rodoslovlju i povijesnoj znanosti za osobe za koje se ne zna nadnevak niti godina kad su se rodile niti kad su umrle, a po drugim dokazima je razvidno da su te osobe tijekom tog razdoblja bile \xc5\xbeive. Stoga je u uporabi floruit, \xc4\x8dime se ozna\xc4\x8dilo razdoblje koje je bilo vrhuncem djelatnosti te osobe, odnosno kad je neki doga\xc4\x91aj bio na vrhuncu (pokret i sli\xc4\x8dno)._NEWLINE_Primjerice, ako postoje tri oporuke Ivana Mati\xc4\x87a koje glase na nadnevke iz 1204., 1207. i 1229. te bilje\xc5\xa1ka o njegovom vjen\xc4\x8danju iz 1197., razvrstava ga se kao "Ivan Mati\xc4\x87 (fl. 1197.\xe2\x80\x931229.)". To se posebice primjenjuje u znanstvenim disciplinama kao \xc5\xa1to je povijesti umjetnosti kad se odre\xc4\x91uje karijeru nekog umjetnika (slikara, kipara). U ovom surje\xc4\x8dju, posebice ozna\xc4\x8dava razdoblje umjetni\xc4\x8dke aktivnosti te osobe, a ne razdoblje za koje se pouzdano zna da je u njemu \xc5\xbeivila ta osoba.'